ISAMBILILO 6
Bushe Ukulongana na Bena Kristu Banensu Kutwafwa Shani?
Tulaya mu kulongana lyonse nangu ca kuti pa kuya tufwile ukupita mu mpanga e lyo nangu ca kuti nakutalala sana nelyo kuli imfula. Mulandu nshi ba Nte bela mu kulongana nangu ca kuti nabakwata amafya nelyo nabanaka?
Ukulongana kulatuletela insansa. Ilyo Paulo alelanda pabo tulongana nabo, alembele ati: “Tutontonkanye pa banensu.” (AbaHebere 10:24) Aya mashiwi yalola mu kuti tulingile ukwishiba bwino sana abo tulongana nabo. Kanshi Paulo aletukoselesha ukubika amano ku banensu. Nga twaishiba Abena Kristu banensu ne ndupwa shabo, tukasanga ukuti bamo balicimfya amafya ayo na ifwe tukwatako kabili ici kuti calenga na ifwe twashipikisha.
Ukulongana kulakosha bucibusa bwesu. Bamunyinefwe abo tulongana nabo fibusa fyesu abo twatemwa icine cine, te bantu fye abo twaishibana nabo patali patali. Limo tulangalila na capamo. Busuma nshi bwaba mu kucita ifyo? Ukuba na Bena Kristu banensu, kulenga twalababikako amano kabili ici cilatwafwa ukutemwana sana. Ilyo abanensu baba na mafya, tulabafwa pantu fibusa fyesu ifya cishinka. (Amapinda 17:17) Kabili ukuba nabo kulanga ukuti ‘tulabasakamana.’—1 Abena Korinti 12:25, 26.
Tulemukoselesha ukusala ifibusa ificita ukufwaya kwa kwa Lesa. Ifibusa fya musango uyu kuti mwafisanga mu cilonganino ca Nte sha kwa Yehova. Mwikaleka icili conse ukumucilikila ukulongana na ifwe.
Mulandu nshi cawamina ukusangwa mu kulongana?
Ni lilali mwingatemwa ukwisalongana na ifwe no kwishiba abo tulongana nabo?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn